
	ACTA (EXTRACTE) 


	Expedient núm.: 
	Òrgan col·legiat: 

	JGL/2019/6 
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	11 de febrer de 2019 

	Durada 
	des de les 19.00 fins a les 21.00 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal.
	Immaculada Jané i Viñals 


 
	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Excuses d'assistència presentades
Lluís Xavier Villaró i González, 1r tinent d’alcaldia
Ramon Xandri i Solé, 2n tinent d’alcaldia
Sara Alarcón i Postils, regidora de Cultura
Yasmina Valderrama i Ramallo, regidora de Salut, Polítiques d’Igualtat i Joventut


Una vegada verificada per la secretària actal. la constitució vàlida de l’òrgan, el President obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2019/5 de la Junta de Govern Local de la sessió duta a terme el dia 4 de febrer de 2019, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


CULTURA
 
	Expedient 297/2019. Coral Estel Sant Jordi – 25è aniversari de l'entitat

	Favorable
	Tipus de votació: unanimitat

	Vista la sol·licitud presentada i subscrita pel representant de la Coral Estel Sant Jordi, en què exposa que aquest any l'entitat celebra el seu 25è aniversari i demana la col·laboració en la realització d'un cartell, d'un punt de llibre i del programa de mà, així com també de les còpies, per tal de poder difondre un concert organitzat amb diverses entitats de la ciutat el dia 25 d'abril, amb motiu del dia de l'entitat i la Diada de Sant Jordi;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


GOVERNACIÓ
	Favorable
	Tipus de votació: unanimitat

	Vista la sol·licitud presentada i subscrita per l’Associació de Festes del Carnaval de Solsona, amb NIF G25053307, en què, amb motiu de la celebració de la festa del Carnaval, durant el cap de setmana del 23 i 24 de febrer, i dels dies 28 de febrer al 10 de març, demana les autoritzacions, els serveis i el material que es relacionen a continuació:
«1. Es procedeixi a tallar el trànsit i deixar lliure d’aparcament els següents carrers, els dies, els dies i horaris que s’especifiquen:
Dissabte, 16 de febrer
- Des de les 10.00 fins les 14.00 hores, des del Cine París fins a Cal Coll i des de Cal Coll fins a Cal Grifell, per al muntatge de l’enllumenat de l’arribada.
Dissabte, 23 de febrer
- Poder disposar de 2 places d’estacionament al pàrquing de les Moreres, per a poder aparcar l’elevador des del dia 23 de febrer al dia 7 de març.
- Des de les 23.45 hores, de la plaça del Ruc fins al portal del carrer del Castell, per a dur a terme l’acte de «Posada de Bates» i el «MAMarla Color Party».
Diumenge, 24 de febrer
- Des de les 9.30 a les 14.00 hores: plaça del Camp i els carrers que l’envolten per portar a terme el Parc Infantil de la comparsa Mata-rucs.
- Des de les 7.00 a les 18.00 hores: plaça Major.
- Des de les 8.00 a les 14.00 hores: del portal del carrer del Castell fins al portal del Pont i els carrers adjacents: carrer de les Llices, carrer de Sant Pau, carrer de Sant Josep de Calassanç, carrer de Sant Cristòfol, carrer de Sant Llorenç, carrer dels Dominics, plaça de Palau, carrer Llobera, plaça de Sant Joan i la part superior de la plaça de Sant Pere (que els cotxes no puguin circular pel carrer de la Mare de Déu).
Dijous, 28 de febrer
- A partir de les 15.00 hores: plaça Major.
- A partir de les 17.30 hores, el recorregut de la «Benvinguda de SM Carnestoltes»: avinguda del Pont i carrer de Sant Miquel.
- A partir de les 21.30 hores, el recorregut de la «VI Trobada Nacional de Carrus Musicals»: portal del carrer del Castell, carrer del Castell, carrer de Sant Pau, plaça de Sant Roc, travessia de Sant Roc, carrer de Sant Llorenç, travessia dels Dominics, carrer dels Dominics, carrer de la Regata i plaça de Sant Joan.
- A les 23.00 hores, el recorregut de la «Drakaxanga»: plaça Major, travessia de Sant Josep de Calassanç, carrer de Llobera, plaça de Sant Pere, carrer Estret, plaça de Sant Isidre, carrer del Castell i acabament a la plaça del Ruc.
Divendres, 1 de març
- A partir de les 14.00 hores: plaça Major.
- A partir de les 14.00 hores: des de la plaça de l’Ajuntament fins a al portal del Pont.
- De les 17.00 hores i fins a les 21.00 hores: el carrer de la Mare de Déu tallat per poder preparar i portar a terme la Baixada de Boits.
- A partir de les 23.30 hores s’iniciarà la Ramel a la plaça Major, recorregut: plaça Major, carrer de Sant Cristòfol, carrer de les Terceries, plaça Sant Joan, carrer de la  Regata, carrer del Castell, carrer de l’Hospital Vell, plaça de Sant Pere, carrer de Sant Pere, carrer del Castell i plaça Major.
Dissabte, 2 de març
- Tot el dia: plaça Major.
- De 9.00 a les 14.00 hores: vorera Vall Calent per l’acte de les K-Tifes.
- Poder disposar de 2 places d’estacionament al costat de la Once des del 2 de març al 4 de març, ambdós inclosos, per a poder aparcar l’elevador.
- De les 11.00 a les 22.00 hores: del portal del carrer del Castell al portal del Pont (carrer del Castell, carrer de Sant Miquel, plaça Major i altres carrers adjacents) tallats i lliure d’aparcament en motiu de la realització del mercat.
- A partir de les 14.00 hores, lliure d’aparcament la plaça Ribera.
- De 15.00 a les 17.30 hores: rotonda de baix el Pont tallada per la col·locació, muntatge i  inauguració del Monument del Carnaval, i la recepció del Mata-ruc d’Honor.
Per a preparar i dur a terme l’Arribada de dissabte
- A partir de les 8.00 a les 23.00 hores: tallat i lliure d’aparcament la carretera de Torà, plaça del Camp (des de la cruïlla del carrer de Jacint Verdaguer fins a la plaça del Camp) i el Vall Fred (des del Teatre Comarcal de Solsona fins a la plaça del Camp), i tallada i lliure d’aparcament tota la plaça del Camp.
- A partir de les 10.00 hores, tallat i lliure d’aparcament el carrer de Pau Casals per preparar l’inici de l’arribada.
- A partir de les 18.00 hores, i durant la durada d’aquesta, tallat el trànsit en tot el recorregut de la rua: carretera de Torà, plaça del Camp, carrer del Castell i plaça Major.
- De les 20.00 a les 22.30 hores: tallat i ballat el portal de la plaça del Ruc. Demanem també la presència de la Policia Local en aquest tall per tal d’evitar el pas de la gent, i facilitar així l’evacuació de la plaça, i l’accés dels serveis mèdics presents a la plaça de Sant Joan.
- De les 22.30 a les 02.00 hores: plaça del Bisbe en motiu del «Festival a cal Novell».
Diumenge, 3 de març
- Tot el dia: plaça Major.
- Tallat i lliure d’aparcament el carrer de la Bòfia, de les 10.00 a les 12.00 hores, per estacionament de les carrosses.
- De les 9.00 a les 14.00 hores: tallats i lliure d’aparcament els carrers: Castell, plaça Major, Sant Miquel i plaça de la Catedral.
- De les 10.00 a les 13.00 hores: lliure d’aparcament la plaça Ribera.
- De les 11.00 a les 12.00 hores: restringir la circulació al carrer de la Bòfia, l’avinguda del Pont, el passeig de les Moreres i l’avinguda de la Mare de Déu del Claustre.
- De les 12.00 a les 14.00 hores: lliure d’aparcament la part de baix de la plaça de Sant Pere.
- Recorregut contradanses i capta de gegants de les 17.00 fins a les 19.30 hores: plaça del Consell Comarcal, travessia dels Dominics, carrer de Sant Llorenç, plaça de la Catedral, carrer de Sant Miquel, plaça Major, carrer de Llobera, portal de Llobera, plaça del Camp, carrer del Castell, carrer de la Regata, carrer de Sant Miquel Petit, plaça de Sant Roc, carrer de Sant Roc, carrer  i plaça de Sant Salvador, carrer de  Sant Cristòfol i plaça Major.
- A partir de les 16.00 i fins a les 24.00 hores, plaça Major tallada i lliure d’aparcament per l’acte de «Kina Ressaka».
Dilluns, 4 de març
- Tot el dia: plaça Major.
- De les 9.00 a les 14.00 hores: tallats i lliure d’aparcament els carrers: Castell, plaça Major, Sant Miquel i plaça de la Catedral.
- Tallat i lliure d’aparcament el carrer de la Bòfia de les 10.00 a les 12.00 hores per l’estacionament de les carrosses.
- De les 11.00 a les 12.00 hores: restringir la circulació al carrer de la Bòfia, l’avinguda del Pont, el passeig de les Moreres i l’avinguda de la Mare de Déu del Claustre.
- De les 10.00 a les 13.00 hores: lliure d’aparcament la plaça Ribera.
- De les 12.00 a les 14.00 hores: lliure d’aparcament la part de baix de la plaça de Sant Pere.
- Correfoc Infantil: tallats i lliure d’aparcament tots els carrers i places del recorregut del correfoc a partir de les 15h fins que finalitzi l’acte.
- De les 18.00 a les 22.00 hores: París-Cal Dach, plaça del Consell, carrer dels Dominics, carrer de la Regata, plaça de Sant Joan, carrer de la Mare de Déu, plaça Major, carrer del Castell, plaça del Ruc, carrer del Castell, passeig de Sant Antoni M. Claret i sala Polivalent.
Dimarts, 5 de març
- A partir de les 13.00 hores: plaça Major.
- A partir de les 13.00 hores, el recorregut de l’acte «Aiguardent, figues, coca i vi blanc»: plaça del Camp, carrer del Castell, plaça Major, carrer de Sant Miquel, plaça de la Catedral, carrer de Sant Llorenç, plaça de Sant Roc, carrer de Sant Roc, plaça de Sant Salvador, carrer de Sant Nicolau, carrer de les Terceries, plaça de Sant Joan, carrer de la Mare de Déu, travessia de Sant Josep de Calassanç, plaça Ribera, carrer de Llobera, plaça de Sant Pere, Centre Sanitari (tallar la carretera) i plaça del Camp.
- De les 15.00 a les 21.00 hores: tallats i lliures d’aparcament tots el carrers i places del recorregut del correfoc. Inici plaça de la Catedral, carrer de Sant Miquel, plaça Major, carrer de Llobera, travessia de Sant Isidre, plaça de Sant Isidre, carrer Estret i plaça de Sant Pere.
Dimecres, 6 de març
- A partir de les 9.00 hores, lliure d’aparcament la plaça Major.
- A partir de les 15.00 hores: plaça Major, carrer del Castell i carrer de Sant Miquel.
- De les 15.00 a les 24.00 hores: del portal del carrer del Castell a la plaça Major.
- Recorregut de la Vetlla a partir de les 19.30 hores: plaça Major, carrer de Sant Cristòfol, carrer de Sant Salvador, carrer de Sant Roc, plaça de Sant Roc, travessia de Sant Roc, carrer de Sant Llorenç, carrer del Castell, passeig de Sant Antoni M. Claret, avinguda del Cardenal Tarancon i carrer de Marià Fortuny.
- A partir de les 20.00 hores: els carrers del voltant de la Escola Arrels II.
- De les 23.00 a les 24.00 hores: carrer de Sant Miquel, plaça de la Catedral, carrer de les Campanes i plaça de Palau,per la traca final.
Dissabte, 9 de març
- Des de les 10.00 a les 14.00 hores, des del Cine París fins a cal Coll i des de cal Coll fins a cal Grifell, pel desmuntatge de l’enllumenat de l’arribada.
Diumenge, 10 de març
- De les 8.00 a les 14.00 hores: del portal del carrer del Castell fins al portal del Pont i els carrers adjacents (carrer de les Llices, carrer de Sant Pau, carrer de Sant Josep de Calassanç, carrer de Sant Cristòfol, carrer de Sant Llorenç, carrer dels Dominics, etc.), la plaça Major, la plaça de Palau, el carrer de Llobera, la plaça de Sant Joan i la part superior de la plaça de Sant Pere, (que els cotxes no puguin circular pel carrer  de la Mare de Déu).
2. Que ens deixin preparats els punts de llum i presses de corrent elèctric següents:
Punts de llum:
- focus per il·luminar la plaça Major durant tot el Carnaval (normalment es col·loca a la façana de sobre la pastisseria Massana),
- 2 focus a la plaça Major, a l’edifici de ca l’Aguilar (carnisseria Teresa),
- focus per a il·luminar el portal del carrer del Castell durant l’acte de l’Arribada,
- focus per il·luminar la plaça del Ruc (normalment es col·loca a la façana de la Oficina del Carnaval (antiga Caixa Penedès),
- 2 focus per il·luminar la zona de fumadors de la Sala Polivalent durant les nits del Carnaval.
Preses de corrent elèctric:
- dues als porxos de la dreta de la plaça Major (porxos de cal Verdaguer), durant tot el Carnaval,
- una a l’Oficina del Carnaval, durant tot el Carnaval,
- una a la plaça de Palau, durant tot el Carnaval,
- dues a la plaça de l’Ajuntament, durant tot el Carnaval,
- una a la Freixera del passeig de Sant Antoni M. Claret abans del dissabte dia 16 de febrer. Aquesta presa hauria de tenir una potència de CETAC 32A trifàsic 5 pols i dos endolls de 220 volts monofàsic,
- una a la rotonda de cal Coll abans del dissabte dia 16 de febrer. Aquesta presa hauria de tenir una potència de CETAC 32A trifàsic 5 pols i dos endolls de 220 volts monofàsic,
- una a la cruïlla entre la carretera de Torà i el carrer de Gaspar de Portolà abans del dissabte dia 16 de febrer. Aquesta presa hauria de tenir una potència de CETAC 32A trifàsic 5 pols i dos endolls de 220 volts monofàsic,
- una a la cruïlla del cine París abans del dissabte dia 16 de febrer. Aquesta presa hauria de tenir una potència de CETAC 32A trifàsic 5 pols i dos endolls de 220 volts monofàsic,
- una entre cal Coll i cal Grifell, a la banda de cal Camps, abans del dissabte dia 16 de febrer. Aquesta presa hauria de tenir una potència de CETAC 32A trifàsic 5 pols i dos endolls de 220 volts monofàsic,
- des del dimecres dia 20 de febrer i fins que acabi el Carnaval, un punt de llum al pati exterior de la Sala Polivalent per les guixetes que instal·larem a l’entrada,
- una davant del Banc Santander (on normalment l’Associació munta una tarima) a partir del diumenge 24 de febrer i fins que acabi el Carnaval. Aquesta presa hauria de tenir una potència de CETAC 32A trifàsic 5 pols i dos endolls de 220 volts monofàsic
- una a la plaça del Camp per diumenge 24 de febrer,
- una a les escales del Consell Comarcal per l’acte de la «Benviguda SM Carnestoltes» i durant tot el Carnaval. Aquesta presa hauria de tenir una potència de CETAC 32A trifàsic 5 pols i dos endolls de 220 volts monofàsic,
- una al final del Pont, a la zona de les escales de l’aparcament de les Moreres per l’acte de la «Benviguda SM Carnestoltes». Aquesta presa hauria de tenir múltiples endolls de 220 volts monofàsic,
- poder accedir al punt de llum ubicat a la rotonda del portal del Pont, des del dijous 28 de febrer i fins al final del Carnaval. I que aquest funcioni les 24 hores del dia,
- una al Vall Calent a l’entorn del monument de la Sardana per a les K-tifes del dissabte 2 de març,
- poder accedir al punt de llum ubicat a l’escenari de la plaça del Camp el dissabte  2 de març, a partir de les 9.00 i fins a les 22.00 hores,
- un allargador de 100 m a la plaça del Camp, el dissabte 2 de març, a partir de les 9.00 i fins les 22.00 hores.
3. Que es realitzin els talls en l'enllumenat públic següents:
- poder realitzar proves de llums al llarg del recorregut de l’arribada, a partir de les 18.30 hores, el dimecres dia 27 de febrer,
- poder apagar els llums de la zona del portal del Pont durant la «Benvinguda de SM Carnestoltes» el dijous 28 de febrer. I poder disposar d’un tècnic municipal responsable de l’enllumenat per efectuar els talls de llum necessaris durant la preparació de l’acte a partir de les 19.30 hores,
- poder apagar els llums de la zona de la carretera de Torà, cruïlla de cal Coll i plaça del Camp durant l’Arribada el dissabte 2 de març. I poder disposar d’un tècnic municipal responsable de l’enllumenat per efectuar els talls de llum necessaris durant la preparació de l’Arribada a partir de les 18.00 hores,
- que el dilluns 4 de març, al vespre, es permeti portar a terme el Correfoc Infantil pels carrers del nucli antic de Solsona. I que puguem tenir a disposició un responsable de l’enllumenat municipal per poder efectuar els talls necessaris en l’enllumenat públic, segons la naturalesa de l’acte,
- que el dimarts 5 de març, al vespre, se’ns permeti portar a terme el Correfoc pels carrers del nucli antic de Solsona. I que puguem tenir a disposició un responsable de l’enllumenat municipal per poder efectuar els talls necessaris en l’enllumenat públic, segons la naturalesa de l’acte.
4. En relació a la Sala Polivalent:
- demanem que aquest Ajuntament ens autoritzi a deixar entrar menors d’edat a la Sala Polivalent, en els actes que estiguin destinats per a ells com son: el ball d’assaig del diumenge dia 24 de febrer, el divendres dia 1 de març, pel ball de l’empastifat, el diumenge dia 3 de març, pel acte del taller infantil, i el dilluns dia 4 de març, a la tarda, per la passarel·la infantil,
- demanem que aquest ajuntament ens autoritzi a denegar la entrada a menors de 16 anys d’edat a la sala polivalent, en els concerts i actes de nit que es realitzen a l’interior de la sala durant el Carnaval,
- que se’ns faciliti una clau per tenir accés al pàrquing subterrani de la sala, exclusivament pels membres de la junta,
- que abans del divendres 15 de febrer es retiri tot el material no requerit del magatzem de la Sala Polivalent,
- que se’ns autoritzi a fer la zona de fumadors al exterior de la sala polivalent i que se’ns proporcioni i instal·li tot el material necessari segons les especificacions que indiquem,
- que se’ns instal·li al magatzem de la Sala Polivalent, abans del divendres 22 de febrer, un desguàs de ¾” i una presa d’aigua de ¾”, amb rosca femella, per poder muntar un rentador de gots durant els dies de Carnaval.
5. Que la ciutat de Solsona disposi d’un servei d’Agents Municipals durant tot el Carnaval i, reforçat els dies de més afluència de gent o aquells dies que es creguin més conflictius.
6. Que la Policia Local acompanyi les carrosses:
- des del local que té llogat l’Associació de Festes del Carnaval anomenat Serradora de cal Perejan fins a la plaça del Camp per l’acte del Parc Infantil de diumenge 24 de febrer,
- des de cal Perejan fins a la carretera de Torà per l’Arribada de dissabte, el dia 2 de març,
- des de cal Perejan fins al carrer de la Bòfia per l’arribada de la Miss Forastera de Fora el diumenge 3 de març,
- des de  cal Perejan fins al carrer de la Bòfia per l’arribada Infantil del dilluns 4 de març.
7. Demanem que la policia local es faci responsable del control dels «Carrus Musicals» de tot el Carnaval, excepte durant l’acte que organitza l’Associació el dijous 28 de febrer.
8. Que puguem disposar de les claus o comandaments de les pilones del nucli antic de la ciutat (mínim 6 claus) per a facilitar la circulació de vehicles. Ens fem responsables de la seva utilització, recollida i posterior tornada a la persona que se’ns indiqui.
9. Que se’ns asseguri l’accés a la plaça Major des de la plaça de Palau, amb un ample de pas suficient per a circular amb comoditat i seguretat amb les furgonetes i vehicles de l’Associació, així com carrosses i altres vehicles d’escassa maniobrabilitat.
10. Que proporcionin suficients zones d’aparcament, degudament senyalitzades, per l’estacionament dels vehicles que hi hagi a la ciutat durant el Carnaval.
11. Que ens sigui proporcionat un servei de neteja a la plaça Major i en tots els llocs on s’hi realitzi algun acte de Carnaval (tenir en compte també els voltants de la Sala Polivalent) i que aquest treballi mentre no s’estigui realitzant cap acte de carrer (no netejar les K-Tifes fins passat el Carnaval).
12. Demanem que, a poder ser, els lavabos públics de la plaça del Camp estiguin en condicions i es puguin utilitzar i que, si pot ser, se n’instal·lin altres per Solsona els dies que es celebra el Carnaval.
13. Poder disposar de contenidors grans al darrere de la Sala Polivalent, al local de l’Associació, i suficients papereres a dins de la Sala Polivalent per a l’aforament previst en aquesta.
14. Que mentre es dugui a terme qualsevol acte de Carnaval puguem fer ús de focs al carrer per coure menjar. Tant per part de l’Associació com per part de totes les comparses.
15. Demanem l’equip de so que aquest Ajuntament disposa durant tot el Carnaval.
16. Poder utilitzar l’equip de megafonia del carrer durant els dies de Carnaval per tal de sonoritzar els carrers. A poder ser, hauríem de poder disposar de l’equip a l’Oficina del Carnaval (antiga Caixa de Penedès).
17. Demanem que es connectin els repetidors per les emissores que hi ha instal·lats en aquest Ajuntament.
18. Poder disposar de la rampa de l’escenari en cas que algú ens la sol·liciti, i que aquesta es trobi en algun lloc de fàcil accés del magatzem de l’ajuntament per tal de poder-la recollir amb facilitat si la necessitem.
19. Que abans del dia 2 de febrer s’instal·lin les tanques publicitàries que es fan servir per les eleccions repartides per la Ciutat per tal de poder penjar els cartells dels actes del Carnaval.
20. Disposar de 10 plafons reixats i 4 vitrines a la sala d’exposicions de la Casa del Carnaval a partir del dia 2 de febrer.
21. A partir del dissabte 16 de febrer i fins al dimecres 6 de març, que ens facilitin el màxim nombre possible de tanques metàl·liques i que sigui aquest Ajuntament el responsable del transport a la Sala Polivalent.
22. Que ens deixin, des del dia 16 de febrer i fins passat el Carnaval:
- paella mitjana
- paella gran
- fogons paellers
- paravents
- suports pels paellers amb els peus mòbils
- olles grans
- cullerots.
23. Poder disposar del Teatre Comarcal de Solsona des del dilluns dia 18 de febrer i fins al diumenge 24 de febrer per a preparar l’acte de l’entrega de Bojos i l’espectacle.
24. Se’ns permeti posar música amb una carrossa sonoritzada el divendres 22 de febrer, des de les 20.00 a les 22.00 hores, des de la plaça Major fins al portal de l carrer del Castell.
25. Totes les tarimes negres utilitzades per l’Orfeó el dissabte 23 de febrer i diumenge 24 de febrer, a la Sala Polivalent, per tal d’ubicar-hi l’orquestra Patinfanjàs.
26. Poder disposar de tots els taulers, cadires i els seus respectius cavallets d’aquest Ajuntament el diumenge 24 de febrer, al matí i fins després de dinar, el dissabte 2 de març, abans de les 9.00 hores i fins després de dinar, a la plaça Major i diumenge 3 de març, de les 18.00 a les 22.00hores. Les necessitats previstes són:
- 4 taules plegables a la Casa del Carnaval el dissabte dia 2 de març, al vespre, i el diumenge dia 3 de març, al matí.
- taules i cadires a la Sala Polivalent per 300 persones el dilluns dia 4 de març per sopar.
- 4 taules plegables a la plaça Major el diumenge dia 10 de març, de les 11.00 a les 14.00 hores.
27. Que aquest Ajuntament, faci “el desguàs del ruc” al mateix lloc de cada any abans del dijous 28 de febrer. I que es pinti o senyalitzi de manera que aquest sigui clarament visible (com els passos elevats de vianants).
28. Que aquest Ajuntament demani la presència dels bombers durant la «Benvinguda de SM Carnestoltes» el dijous 28 de febrer, en el transcurs de la Baixada de Boits el divendres 1 de març, durant l’Arribada del dissabte dia 2 de març, durant el Correfoc Infantil del dilluns 4 de març, durant el Correfoc del dimarts dia 5 de març i durant el transcurs del Castell de Focs el dimecres dia 6 de març.
29. Que el dijous 25 de febrer se’ns permeti lligar un extrem del cable de suport de l’enllumenat de la «Benvinguda de SM Carnestoltes», en una de les faroles de l’aparcament del passeig de les Moreres.
30. Que el divendres 1 de març, abans de les 17.00 hores, ens portin 3 big-bags plens d’arena a la plaça de la Catedral, i que s’aboquin allà on algun responsable del Carnaval els indiqui i la posterior recollida quan s’hagi acabat l’acte de la Baixada de Boits.
31. Demanem que es faci neteja en sec de la zona del passeig de les Moreres, el dia 2 de març, abans de les 9.00 hores, per tal de poder realitzar l’acte de les K-Tifes el mateix dissabte.
32. Totes les tarimes negres utilitzades per l’Orfeó el dissabte 2 de març, al matí, i diumenge 3 de març, sota dels porxos de la carnisseria Teresa, per tal d’ubicar-hi l’orquestra Patinfanjàs.
33. Que ens doni permís per utilitzar els baixos de l’Ajuntament, a les 16.00 hores, del dissabte 2 de març i a les 10,00 hores, del dilluns 4 de març, per a exposar els Gegants i per a concentrar tota la gent que participa a les Baixades d’autoritats.
34. Demanem que el dissabte 2 de març davant del portal del carrer del Castell (davant els transports Viladrich i la vorera de les Monges) estigui lliure de paradetes perquè la rua de gent que va a l’arribada pugui passar del carrer del Castell a la plaça del Camp sense dificultats i sense cap incident.
35. Que demanin als paradistes i a les atraccions que durant l’acte de l’arribada del dissabte 2 de març (de les 18.30 a les 20.30 hores) parin la música i els llums de les seves respectives parades.
36. Demanem que se’ns instal·li un escenari gran, que aquest Ajuntament disposa, davant del bar Caliu a la plaça del Camp pel dissabte 2 de març, entre les 15.00 i les 15.30 hores, i a partir de les 21.00 hores es pot anar a desmuntar, per muntar-lo a davant del Pou de Gel pel diumenge dia 3 de març i el dilluns 4 de març.
37. Que se’ns autoritzi a penjar el Ruc al campanar d’Isanta el dissabte 2 de març, així com també el dilluns dia 4 de març penjar el Ruquet Infantil al mateix campanar. I, en tal cas, que la brigada d’aquest Ajuntament munti un sistema de protecció pels aparadors afectats pels esmentats actes.
38. Que se’ns doni aigua per a poder connectar el sistema del ruc.
39. Que ens doni autorització per poder utilitzar els balcons de la casa del “Metge Solé” i l’Oficina del Carnaval (antiga Caixa Penedès) el dissabte 2 de març i dimecres 6 de març per penjar i despenjar el ruc.
40. Que es munti la passarel·la de disfresses de la Sala Polivalent abans de les 13.00 hores del dilluns 4 de març.
41. Poder realitzar l’acte de la vetlla del Carnestoltes a la plaça Major el dimecres 6 de març.
42. Demanem que el dimecres 6 de març s’encenguin les teieres del carrer del Castell (exceptuant les presents a la plaça del Ruc), per als actes de la Vetlla i la Processó.
43. Demanem que se’ns instal·li l’entarimat que disposa aquest Ajuntament al davant de la caserna dels Mossos d’Esquadra i del pati de l’Escola Arrels, on normalment es porta a terme el Castell de Focs, el dimecres dia 6 de març, abans de les 19.00 hores (allà on se’ls indiqui al mateix moment). I també, que ens proporcioni el servei neteja que disposa aquest Ajuntament, per la retirada i neteja exhaustiva de petards del Castell de Focs del pati de l’Escola Arrels dijous 7 de març, al matí.
44. Que aquest Ajuntament ens faciliti dues o tres persones per ajudar al muntatge i posterior vigilància del Castell de Focs el dimecres dia 6 de març i que facin 230 sacs de sorra per aguantar les carcasses.»
A proposta dels regidors delegats de Cultura, de Serveis i de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb les consideracions següents:
- Punt 1. Pel que fa a la sol·licitud que la plaça de Sant Pere estigui lliure de vehicles el divendres, dia 1 de març, a partir de les 23.30 hores, es deixarà lliure d’aparcaments la part inferior de la plaça.
- Punt 1. Pel que fa als horaris de restricció de la circulació a l’avinguda del Pont els dies 28 de febrer i 3 i 4 de març, l’Ajuntament sol·licitarà al Servei Territorial de Trànsit, com a titular de la carretera C-26, autorització per a efectuar la restricció sol·licitada.
- Punt 2. Pel que fa a l’accés al punt de llum ubicat a la rotonda del portal del Pont, des del dijous 28 de febrer i fins al final del Carnaval i que aquest funcioni les 24 hores del dia, no s’autoritza l’accés al punt de llum ni que aquest estigui funcionant les 24 hores al dia. 
- Punt 4. Pel que fa a l’autorització per l’entrada de menors d’edat a la sala polivalent en els actes destinats a un públic infantil, i vist allò que preveu l’art. 13.1 de la Llei 11/2009, del 6 de juliol, de regulació administrativa dels espectacles públics i les activitats recreatives, la junta de govern local, per unanimitat, acorda:
Primer. Autoritzar l’entrada de menors d’edat, acompanyants dels pares, tutors o adults que se’n facin responsables, a la Sala Polivalent els dies 4 de febrer a la tarda, amb motiu del Ball d’Assaig, 9 de febrer, amb motiu del ball de l’empastifat, 10 de febrer, pel taller infantil, i 12 de febrer, a la tarda, amb motiu del concurs de disfresses infantil.
Segon. Per a la resta d’actes que se celebrin a la Sala Polivalent, recordar a l’Associació de Festes del Carnaval, com a entitat organitzadora, l’art. 9 de la Llei 11/2009, del 6 de juliol, de regulació administrativa dels espectacles públics i les activitats recreatives i que regula l’accés dels menors d’edat anys a les sales de festa, discoteques i sales de ball.
Tercer. Condicionar els acords anteriors al fet que es garanteixi la prohibició legal de venda i subministrament de begudes alcohòliques i tabac als menors d’edat.
- Punt 12. Pel que fa a la utilització dels lavabos públics de la plaça del Camp i la instal·lació d’altres lavabos per Solsona, es comunica al sol·licitant que l’Ajuntament instal·larà lavabos públics a la plaça de la Ribera. Els lavabos de la plaça del Camp estaran oberts el diumenge dia 24 de febrer al matí i el dissabte dia 2 de març a la tarda.
- Punt 14. Pel que fa a l’autorització per fer focs al carrer per coure menjar durant tots els dies de Carnaval, es comunica al sol·licitant que, prèviament, caldrà comunicar el lloc, hora i responsable del foc i que, en tot cas, hauran d’estar del tot apagats abans de les 12 de la nit.
- Punt 21. Pel que fa a la utilització i trasllat de tanques metàl·liques, es comunica al sol·licitant que l’Ajuntament facilitarà l’ús de 15 tanques a partir del dia 16 de febrer de 2018, tanques de les quals l’Associació podrà disposar durant tot el Carnaval. D’altra banda, es comunica també al sol·licitant que l’Ajuntament no disposa de més tanques per poder cedir.
- Punt 32. Pel que fa a la cessió dels podis negres propietat de l’Ajuntament pels dies 2 i 3 de març, es concedeixen sempre que es garanteixi que a les nits seran retirats a fi de no ser malmesos.
- Punt 39. Pel que fa a l’autorització per utilitzar els balcons de la casa dels «Metge Solé» i «cal Manel» perquè un càmera pugui gravar la penjada i la despenjada del ruc els dies 2 i 6 de març de 2019, pel que fa a cal Metge Solé s’autoritza a filmar des de l’interior d’aquest immoble.
- Punt 12. Pel que fa a la utilització dels lavabos públics de la plaça del Camp i la instal·lació d’altres lavabos per Solsona, es comunica al sol·licitant que l’Ajuntament instal·larà lavabos públics a la plaça de la Ribera. Els lavabos de la plaça del Camp estaran oberts el diumenge dia 24 de febrer al matí i el dissabte dia 2 de març a la tarda.
- Punt 42. Pel que fa a l’encesa de les teieres del carrer del Castell durant l’acte de la vetlla del Carnestoltes el dimecres 14 de febrer de 2018, no s’autoritza l’encesa de les mateixes.


 
	Expedient 271/2019. Comparsa Mata-rucs – organització parc infantil, dia 24 de febrer

	Favorable
	Tipus de votació: unanimitat

	Vista la sol·licitud presentada i subscrita pel representant de la Comparsa Mata-rucs, en què demana permís per organitzar un parc infantil el dia 24 de febrer, de les 9.00 a les 14.00 hores, a la plaça del Camp i, que es prohibeixi l’aparcament a tot el voltant de la plaça i que es talli el trànsit de vehicles del costat de la farmàcia;
Vist l’informe 57/2019 emès per la Policia Local i a proposta de les regidores delegades de Governació i de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 

HISENDA
	Expedient 216/2019. Aprovació del padró fiscal de la taxa per ocupació de terrenys d'ús públic amb taules i cadires amb finalitat lucrativa, quart trimestre 2018

	Favorable
	Tipus de votació: unanimitat

	Atès que ha estat confeccionat el padró de la Taxa per ocupació de la via pública amb taules i cadires del quart trimestre de l’any 2018;
A proposta del regidor delegat d’Hisenda, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Aprovar el padró fiscal corresponent al quart trimestre de l’any 2018 de la Taxa per ocupació de terrenys d’ús públic amb taules i cadires amb finalitat lucrativa.
2. Determinar com a període voluntari de cobrament els mesos de març i abril de 2019.
3. Publicar al tauler d’anuncis i al BOP de Lleida l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.


SALUT
	Expedient 103/2019. Nomenament representant Comitè de Seguretat i Salut (CSS)

	Favorable
	Tipus de votació: unanimitat

	Vista l'acta de constitució del Comitè de Seguretat i Salut (CSS) del passat dia 2 de juliol de 2015 on es va nomenar els representants de l'Ajuntament de Solsona que formen part del CSS i vist que un dels representants de l'Ajuntament actualment no pot assistir a les reunions i no es va nomenar cap suplent;
Vist que, trimestralment, el CSS es reuneix per tractar i regular les actuacions de l'Ajuntament de Solsona en matèria de prevenció de riscos laborals i cal nomenar un nou representant;
Vist el que estableix el pacte-conveni de l'Ajuntament de Solsona a l'article 38;
A proposta de l'alcalde,
La Junta de Govern Local, en virtut de les facultats que té delegades per decret de l'Alcaldia 125/2015, de 10 de juliol, i per unanimitat dels assistents, acorda nomenar  David Rodríguez i González com a representant de l'Ajuntament de Solsona al CSS.


SUBVENCIONS
	Expedient 305/2019. Subvenció Subdelegació del Govern a Lleida – Pacte d'Estat contra la violència de gènere

	Favorable
	Tipus de votació: unanimitat

	Vist l'escrit tramès per la Subdelegació del Govern a Lleida, en el qual s'informa de la concessió d'una subvenció a l'Ajuntament de Solsona pel Pacte d'Estat contra la violència de gènere;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda acceptar la subvenció concedida i tramitar la documentació corresponent per tal de fer-la efectiva.


	Manifest Ajuntaments Sense Por – adhesió

	Favorable
	Tipus de votació: unanimitat

	Es dona compte del manifest Ajuntaments Sense Por que es transcriu tot seguit:
«El passat octubre de 2017, les institucions catalanes van patir un cop d’estat en forma d’article 155 de la Constitució espanyola. Fruit d’això, les úniques institucions legítimes i sobiranes que van quedar governades pels dirigents que democràticament el poble havia elegit van ser els ajuntaments.
A més a més, els ajuntaments vam ser els garants del referèndum sobre la independència de Catalunya, celebrat el primer d’octubre de 2017. Abans, omplírem el Palau de la Generalitat, signàrem decrets de suport del referèndum. I, un cop vistos els resultats, vam començar a defensar-los perquè era el que els nostres pobles, viles i ciutats ens van demanar que féssim. Amb radicalitat democràtica.
Però, abans del primer d’octubre, molts dels nostres alcaldes i alcaldesses, van ser citats a declarar prèviament, en base a ningú sap quines investigacions i en uns delictes tan greus com podia ser col·laboració en la celebració d’un referèndum, que encara no havia passat. Seus de parits polítics, com la de la CUP, o Vicepresidència de la Generalitat, eren assaltades amb caràcter preventiu. La repressió havia començat.
Des de llavors, molts alcaldes i alcaldesses, regidors, veïnes dels nostres pobles, i el nostre Govern legítim han vist i han patit l’angoixa de ser investigats, de tenir telèfons punxats, i d’haver d’anar a declarar citats pels tribunals espanyols. O fins i tot, detinguts de matinada per les forces policials estatals actuant sense mandat judicial o ser privats de llibertat sense judici.
I ja n’hi ha prou. Els casos d’Alcarràs o Sabadell, Verges o Celrà han fet vessat el got. I per això som aquí. Els ajuntaments no tenim por. No n’hem tingut mai, però ara ho fem explícit. El referèndum del primer d’octubre es va fer perquè no teníem por. I avui, que aquells dies històrics sembla que són molt lluny, continuem sense tenir por. I per això ens organitzem pacíficament, com sempre hem fet. Ens necessitem. Perquè més democràcia no pot ser mai un problema i sí la solució.
Per això neix el moviment Ajuntaments Sense Por. Per estar al costat de cada ajuntament, de cada persona represaliada i al costat dels nostres companys empresonats i judicialitzats il·legalment, per defensar la via democràtica i pacífica per assolir la independència. Per abraçar-nos. Els suports entre els ajuntaments i la societat han d’anar més enllà d’un simple tuit, i si ens toquen un dels nostres, ens toquen a tots. Hem de ser capaços de plasmar aquesta realitat. El gran bastió del nostre moviment sempre ha estat la seva força municipal. I avui, en plena onada repressiva i lluny de fotos de dies històrics, ens necessitem més que mai.
Arribats en aquest punt, també tenim clar que la defensa no pot ser només reactiva. Ha de ser proactiva i sobretot activa, des del civisme i el pacifisme que sempre ens a caracteritzat. Per això, no ens limitarem a només donar suport als represaliats. Entomem al calendari de mobilitzacions presentat i ens el fem nostre. Estarem al costat dels nostres companys i companyes que afronten el judici a la democràcia, de la societat i del país, com hi hem estat sempre. Perquè no restarem més temps impassibles. Ja n’hi ha prou!
Lleida, 11 de gener de 2019.»
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda adherir-se al manifest esmentat i autoritzar l’alcalde per signar-lo.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

